ประกาศกรมการค้าต่างประเทศเรื่องหลักเกณฑ์ วิธีการและเงื่อนไขในการนำเข้าสินค้าเหล็กแผ่นรีดเย็นเคลือบด้วยสังกะสีแบบจุ่มร้อนแล้วทาสีและเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนแล้วทาสีที่มีแหล่งกำเนิดจากสาธารณรัฐประชาชนจีน สาธารณรัฐเกาหลี และไต้หวันเพื่อใช้ในอุตสาหกรรมการผลิตกระดานไวท์บอร์ด(WhiteBoard)พ.ศ. ๒๕๖๑[๑] ตามประกาศคณะกรรมการพิจารณาการทุ่มตลาดและการอุดหนุน เรื่องให้เรียกเก็บอากรตอบโต้การทุ่มตลาดสินค้าเหล็กแผ่นรีดเย็นเคลือบด้วยสังกะสีแบบจุ่มร้อนแล้วทาสีและเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนแล้วทาสีที่มีแหล่งกำเนิดจากสาธารณรัฐประชาชนจีน สาธารณรัฐเกาหลี และไต้หวัน ต่อไป พ.ศ. ๒๕๖๑ลงวันที่ ๑๐ มกราคม พ.ศ. ๒๕๖๑ กำหนดให้เรียกเก็บอากรตอบโต้การทุ่มตลาดจากการนำเข้าสินค้าเหล็กแผ่นรีดเย็นเคลือบด้วยสังกะสีแบบจุ่มร้อนแล้วทาสีและเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนแล้วทาสีที่มีการเคลือบผิวแบบ Silicon Modified Polyester (SMP) ภายใต้พิกัดอัตราศุลกากรประเภทย่อยตามบัญชีก. ท้ายประกาศนี้ ที่มีแหล่งกำเนิดจากสาธารณรัฐประชาชนจีน สาธารณรัฐเกาหลีและไต้หวัน ในอัตราร้อยละ ๐ ของราคา ซี ไอ เอฟในกรณีที่นำเข้ามาเพื่อใช้ในอุตสาหกรรมการผลิตกระดานไวท์บอร์ด (WhiteBoard) ในปริมาณนำเข้าไม่เกิน ๓๐ ตัน ให้เป็นไปตามหลักเกณฑ์ วิธีการและเงื่อนไขที่อธิบดีกรมการค้าต่างประเทศกำหนดเพื่อให้เป็นไปตามความในข้อ ๖ และข้อ ๘ของประกาศคณะกรรมการพิจารณาการทุ่มตลาดและการอุดหนุน เรื่องให้เรียกเก็บอากรตอบโต้การทุ่มตลาดสินค้าเหล็กแผ่นรีดเย็นเคลือบด้วยสังกะสีแบบจุ่มร้อนแล้วทาสีและเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนแล้วทาสีที่มีแหล่งกำเนิดจากสาธารณรัฐประชาชนจีน สาธารณรัฐเกาหลี และไต้หวัน ต่อไป พ.ศ. ๒๕๖๑อธิบดีกรมการค้าต่างประเทศออกประกาศไว้ ดังต่อไปนี้ข้อ ๑ ปริมาณการจัดสรรในการนำเข้าปริมาณไม่เกิน๓๐ ตันข้อ ๒ สินค้าเหล็กแผ่นรีดเย็นเคลือบด้วยสังกะสีแบบจุ่มร้อนแล้วทาสีและเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนแล้วทาสีที่นำเข้ามาเพื่อใช้ในอุตสาหกรรมการผลิตกระดานไวท์บอร์ด(White Board) หมายถึง สินค้าที่มีรายละเอียด คือ เกรด SGCCตามมาตรฐาน JIS G๓๓๐๒ เคลือบสังกะสี ๑๒๐กรัมต่อตารางเมตร เคลือบป้องกันด้วย Polyethylene ๕๐ ไมครอนเคลือบด้านบนด้วย Acrylic ๗ (+- ๒) ไมครอน รองพื้นด้วย Polyester๑๕ (+- ๒) ไมครอน เคลือบสารเคมี Chromium น้อยกว่า๑ ไมครอน และสีด้านล่าง ๕ (+- ๒) ไมครอนข้อ ๓ คุณสมบัติของผู้มีสิทธิขอรับจัดสรรปริมาณการนำเข้า(๑) เป็นนิติบุคคลที่จดทะเบียนต่อกรมพัฒนาธุรกิจการค้าและเป็นผู้นำเข้าสินค้าตามข้อ ๒ หรือ(๒) เป็นผู้ประกอบกิจการโรงงานผลิตกระดานไวท์บอร์ดข้อ ๔ ให้ผู้มีคุณสมบัติตามข้อ๓ ยื่นคำขอรับปริมาณจัดสรรต่อสถาบันเหล็กและเหล็กกล้าแห่งประเทศไทย พร้อมเอกสารหลักฐานดังต่อไปนี้(๑)หนังสือรับรองการจดทะเบียนเป็นนิติบุคคลที่ออกโดยกรมพัฒนาธุรกิจการค้าที่มีอายุไม่เกิน ๓ เดือน นับแต่วันที่ออก(๒) สำเนาเอกสารการอนุญาตให้ประกอบกิจการโรงงาน(๓) ใบรับรองคุณสมบัติของสินค้า (Mill Certificate)(๔) ตัวอย่างสินค้าขนาดไม่น้อยกว่า ๓๐ x ๒๑เซนติเมตร(๕) Proforma Invoice หรือเอกสารอื่นใดในการสั่งซื้อสินค้าข้อ ๕ ให้สถาบันเหล็กและเหล็กกล้าแห่งประเทศไทยเป็นผู้พิจารณาจัดสรรปริมาณการนำเข้าสินค้าตามข้อ ๒ให้แก่ผู้มีสิทธิขอรับจัดสรรปริมาณการนำเข้าและออกหนังสือรับรองแสดงการได้รับส่วนจัดสรรปริมาณการนำเข้าสินค้าดังกล่าวโดยวิธีการยื่นขอก่อนได้รับสิทธิก่อนตามลำดับเวลาก่อนหลัง (Firstcome, first served) จนกว่าจะครบปริมาณการจัดสรรที่กำหนดตามข้อ ๑ทั้งนี้ ให้ยื่นคำขอได้ตั้งแต่วันที่ประกาศนี้มีผลใช้บังคับเป็นต้นไปทุกวันทำการตั้งแต่เวลา ๐๘.๓๐ น. ถึง ๑๖.๓๐ น.กรณีมีผู้ยื่นคำขอรับปริมาณจัดสรรก่อนหรือในเวลา ๐๘.๓๐ น.หลายรายและปริมาณที่ขอรับจัดสรรรวมกันแล้วเกินกว่าปริมาณการจัดสรรที่กำหนดตามข้อ ๑ให้ถือว่าผู้ยื่นคำขอทุกรายยื่นคำขอรับปริมาณจัดสรรในเวลา๐๘.๓๐ น. พร้อมกัน การจัดสรรปริมาณการนำเข้าในกรณีนี้ให้ใช้วิธีจับฉลากกรณีผู้ได้รับจัดสรรปริมาณการนำเข้าไม่นำเข้าสินค้าตามข้อ ๒ในปริมาณที่ได้รับจัดสรรหรือไม่ดำเนินการยื่นคำร้องขอรับใบกำกับปริมาณการนำเข้าสินค้าเพื่อให้เรียกเก็บอากรตอบโต้การทุ่มตลาดในอัตราร้อยละ๐ (แบบ ล. ๔) ภายในเวลาที่สถาบันเหล็กและเหล็กกล้าแห่งประเทศไทยกำหนดให้ถือว่าผู้ได้รับจัดสรรปริมาณการนำเข้าสละสิทธิปริมาณที่ได้รับจัดสรรทั้งหมดหรือสละสิทธิปริมาณที่ได้รับจัดสรรในส่วนที่เหลือในกรณีนี้ให้นำปริมาณจัดสรรที่สละสิทธิไปทำการจัดสรรให้แก่ผู้ยื่นคำขอรับจัดสรรรายอื่นต่อไปตามวิธีการที่กำหนดในวรรคหนึ่งห้ามมิให้ผู้ได้รับจัดสรรปริมาณการนำเข้าโอนสิทธิส่วนจัดสรรที่ได้รับให้แก่ผู้อื่นเว้นแต่จะได้รับความเห็นชอบจากอธิบดีกรมการค้าต่างประเทศข้อ ๖ ให้ผู้นำเข้าสินค้าตามข้อ ๒ยื่นคำร้องขอรับใบกำกับปริมาณการนำเข้าสินค้า (แบบ ล. ๔) และใบกำกับปริมาณการนำเข้าสินค้าเพื่อให้เรียกเก็บอากรตอบโต้การทุ่มตลาดในอัตราร้อยละ ๐ (แบบ ล. ๕) ตามแบบที่กำหนดท้ายประกาศนี้ต่อสำนักบริการการค้าต่างประเทศ กรมการค้าต่างประเทศ พร้อมเอกสารหลักฐานดังต่อไปนี้(๑) หนังสือรับรองแสดงการได้รับส่วนจัดสรรปริมาณการนำเข้า(๒) สำเนาใบกำกับสินค้า (CommercialInvoice)(๓) สำเนาบัญชีรายการสินค้า (PackingList)(๔) สำเนาใบตราส่งสินค้า (Billof Lading)(๕) สำเนาหนังสือรับรองแหล่งกำเนิดสินค้า(Certificate of Origin) หรือเอกสารอื่นที่แสดงว่าสินค้ามีแหล่งกำเนิดจากสาธารณรัฐประชาชนจีนสาธารณรัฐเกาหลี หรือไต้หวันข้อ ๗ กรมการค้าต่างประเทศจะออกใบกำกับปริมาณการนำเข้าสินค้า(แบบ ล. ๕) ให้แก่ผู้ขอตามปริมาณที่ได้รับจัดสรรหรือตามที่พิจารณาเห็นสมควรข้อ ๘ ให้ผู้นำเข้าสินค้าตามข้อ ๒นำใบกำกับปริมาณการนำเข้าสินค้า (แบบ ล. ๕) ไปแสดงต่อกรมศุลกากรเพื่อให้เรียกเก็บอากรตอบโต้การทุ่มตลาดในอัตราร้อยละ ๐ข้อ ๙ ใบกำกับปริมาณการนำเข้าสินค้า (แบบ ล. ๕) ให้มีอายุ ๑ เดือน นับแต่วันที่ออก เว้นแต่ใบกำกับปริมาณการนำเข้าสินค้า (แบบ ล. ๕)ที่ออกให้ในเดือนสุดท้ายของแต่ละรอบปีให้หมดอายุในวันสุดท้ายของรอบปีนั้นๆใบกำกับปริมาณการนำเข้าสินค้า (แบบ ล. ๕) ให้ใช้สำหรับการนำเข้าได้เพียงครั้งเดียว และให้ใช้ได้เฉพาะท่าหรือที่นำเข้าที่ระบุในใบกำกับปริมาณการนำเข้าสินค้า(แบบ ล. ๕) เท่านั้นข้อ ๑๐ ให้ผู้นำเข้ารายงานการนำเข้าสินค้าตามข้อ๒ ตามแบบที่กำหนดท้ายประกาศนี้ต่อกองปกป้องและตอบโต้ทางการค้ากรมการค้าต่างประเทศ ภายใน ๓๐ วันทำการ นับแต่วันที่นำเข้า หากไม่รายงานภายในกำหนดเวลาหรือรายงานแต่เอกสารไม่ถูกต้องครบถ้วนหรือลงรายละเอียดในสาระสำคัญไม่ถูกต้องครบถ้วนกรมการค้าต่างประเทศจะระงับการออกใบกำกับปริมาณการนำเข้าสินค้า (แบบ ล. ๕) ในครั้งต่อไปจนกว่าจะนำรายงานการนำเข้าดังกล่าวมาแสดงหรือจนกว่าจะได้ดำเนินการแก้ไขรายละเอียดให้ถูกต้องครบถ้วนข้อ ๑๑ ให้สถาบันเหล็กและเหล็กกล้าแห่งประเทศไทยแจ้งผลการจัดสรรปริมาณการนำเข้าสินค้าตามข้อ ๒และปริมาณการออกหนังสือรับรองแสดงการได้รับส่วนจัดสรรปริมาณการนำเข้าเป็นหนังสือพร้อมสำเนาหนังสือรับรองแสดงการได้รับส่วนจัดสรรปริมาณการนำเข้าต่อกองปกป้องและตอบโต้ทางการค้า กรมการค้าต่างประเทศ ภายใน ๓ วันทำการนับแต่วันที่จัดสรรปริมาณการนำเข้าทั้งนี้ ตั้งแต่วันที่ ๑๐ มกราคม พ.ศ. ๒๕๖๑ จนถึงวันที่ ๙ มกราคมพ.ศ. ๒๕๖๒ประกาศ ณ วันที่ ๒๓ มกราคม พ.ศ.๒๕๖๑กีรติ รัชโนรองอธิบดี รักษาราชการแทนอธิบดีกรมการค้าต่างประเทศ[เอกสารแนบท้าย]๑. คำร้องขอรับใบกำกับปริมาณการนำเข้าสินค้าเพื่อให้เรียกเก็บอากรตอบโต้การทุ่มตลาดในอัตราร้อยละ๐ (แบบ ล.๔)๒. ใบกำกับปริมาณการนำเข้าสินค้าเพื่อให้เรียกเก็บอากรตอบโต้การทุ่มตลาดในอัตราร้อยละ๐ (แบบ ล.๕)๓.แบบรายงานการนำเข้าสินค้าเหล็กแผ่นเคลือบสีเพื่อใช้ในอุตสาหกรรมการผลิตกระดานไวท์บอร์ดบริษัท-------------------------------------------)(ดูข้อมูลจากภาพกฎหมาย)ปวันวิทย์/จัดทำ๕มีนาคม ๒๕๖๑[๑]ราชกิจจานุเบกษา เล่ม ๑๓๕/ตอนพิศษ ๒๕ ง/หน้า ๑๒/๒ กุมภาพันธ์ ๒๕๖๑